ΚΑΝΟΝΙΣΜΟΣ (ΕΟΚ) αριθ. 1521/79 ΤΗΣ ΕΠΙΤΡΟΠΗΣ της 20ής Ιουλίου 1979 περί τροποποιήσεως, όσον αφορά ορισμένα είδη χειροκτίων, του κανονισμού (ΕΟΚ) αριθ. 749/78 περί του καθορισμού της εννοίας της καταγωγής ορισμένων προϊόντων υφαντουργικών των κεφαλαίων 51 και 53 έως 62 του Κοινού Δασμολογίου

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη περί ιδρύσεως της Ευρωπαϊκής Οικονομικής Κοινότητος,

τον κανονισμό (ΕΟΚ) αριθ. 802/68 του Συμβουλίου της 27ης Ιουνίου 1968 περί του κοινού καθορισμού της εννοίας των προϊόντων καταγωγής(1), και ιδίως το άρθρο 14,

Εκτιμώντας:

ότι το άρθρο 1 του κανονισμού (ΕΟΚ) αριθ. 749/78 της Επιτροπής(2) προβλέπει ότι τα υφαντουργικά προϊόντα των κεφαλαίων 51 και 53 έως 62 είναι καταγωγής της χώρας όπου υπέστησαν πλήρη μεταποίηση, όπως αναγράφεται στο άρθρο 2 του κανονισμού αυτού, ή από την Κοινότητα, εάν υπέστησαν εκεί την επεξεργασία αυτή-

ότι το άρθρο 2 του κανονισμού (ΕΟΚ) αριθ. 749/78 προβλέπει, μεταξύ των άλλων, ότι θεωρούνται ως πλήρεις οι επεξεργασίες ή μεταποιήσεις που έχουν σαν αποτέλεσμα την κατάταξη των παραχθέντων προϊόντων σε δασμολογική κλάση διαφορετική από την αναφερομένη σε καθένα από τα χρησιμοποιηθέντα προϊόντα, εξαιρέσει, εν τούτοις, των απαριθμουμένων στον πίνακα Α ή Β του κανονισμού αυτού και στα οποία εφαρμόζονται οι ειδικοί κανόνες των πινάκων αυτών-

ότι, στην περίπτωση των πλεκτών χειροκτίων ή μη τελειωμένων, που κατασκευάζονται απευθείας υπό τη μορφή των ειδών της κλάσεως 60.02 του Κοινού Δασμολογίου και των χειροκτίων, εξαιρέσει των πλεκτών, της κλάσεως 61.10 του Κοινού Δασμολογίου, ο πίνακας Α του κανονισμού (ΕΟΚ) αριθ. 749/78 προβλέπει ότι η επεξεργασία και μεταποίηση, που προσδίδουν το χαρακτήρα προϊόντων καταγωγής στα προϊόντα αυτά, είναι η κατασκευή από νήματα-

ότι στην περίπτωση των χειροκτίων που έχουν κατασκευασθεί με ραφή ή συναρμολόγηση πλεκτών τεμαχίων (κομμένων ή λαμβανομένων απευθείας) της κλάσεως 60.02 του Κοινού Δασμολογίου, ο πίνακας Β του κανονισμού αριθ. 749/78 προβλέπει ότι η επεξεργασία ή μεταποίηση που προσδίδει το χαρακτήρα των προϊόντων καταγωγής σ' αυτά τα προϊόντα είναι η πλήρης κατασκευή και ότι οι διατάξεις αυτές δεν εφαρμόζονται στα χειρόκτια, έτερα των πλεκτών της κλάσεως 61.10 του Κοινού Δασμολογίου-

ότι στην περίπτωση της κατασκευής, από υφάσματα χειρακτίων, έτερα των πλεκτών της κλάσεως 61.10 του Κοινού Δασμολογίου, τα προϊόντα αυτά υπέστησαν πλήρη επεξεργασία που αντιπροσωπεύει στάδιο σημαντικής κατασκευής-

ότι είναι αναγκαίο να διορθωθεί η ανωμαλία που υπάρχει επί του παρόντος στον κανονισμό (ΕΟΚ) αριθ. 749/78, συνεπεία του οποίου τα χειρόκτια, εξαιρέσει των πλεκτών της κλάσεως 61.10 του Κοινού Δασμολογίου, αποκλείονται από τους όρους που καθιερώνονται με τον πίνακα Β του κανονισμού, όσον αφορά ορισμένα χειρόκτια πλεκτά-

ότι ο κανονισμός (ΕΟΚ) αριθ. 749/78 πρέπει, κατά συνέπεια, να τροποποιηθεί-

ότι τα προβλεπόμενα στον παρόντα κανονισμό μέτρα είναι σύμφωνα με τη γνώμη της Επιτροπής Καταγωγής,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Ο πίνακας Β του κανονισμού (ΕΟΚ) αριθ. 749/78 τροποποιείται με προσθήκη των κανόνων που περιέχονται στο παράρτημα του παρόντος κανονισμού, όσον αφορά ορισμένα προϊόντα, που υπάγονται στην κλάση 61.10 του Κοινού Δασμολογίου.

Άρθρο 2

Ο παρών κανονισμός αρχίζει να ισχύει τη τεσσαρακοστή πέμπτη ημέρα από της δημοσιεύσεώς του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και εφαρμόζεται άμεσα σ' όλα τα Κράτη Μέλη.

Έγινε στις Βρυξέλλες, στις 20 Ιουλίου 1979.

Για την Επιτροπή

Etienne DANIGNON

Μέλος της Επιτροπής

(1) EE αριθ. Ν 148 της 28.6.1968, σ. 1.

(2) EE αριθ. Ν 101 της 14.4.1978, σ. 7.

ΠΑΡΑΡΤΗΜΑ

"" ID="1">ex 61.10> ID="2">Χειρόκτια, έτερα των πλεκτών> ID="3">Πλήρης κατασκευή(1)"">

(1) Ως πλήρης κατασκευή νοούνται όλες οι εργασίες που ακολουθούν την κοπή των υφασμάτων ή την απευθείας κατασκευή τους- εν τούτοις, το γεγονός ότι η μία ή η άλλη από τις εργασίες του φινιρίσματος δεν πραγματοποιήθηκε δεν έχει σαν αποτέλεσμα την αυτόματη απώλεια του χαρακτήρα της κατασκευής ως πλήρους.